rejauldu/bengali-wikipedia huggingface dataset:
সাহাড্রিয়া ডেনিসনি বা লাল-রেখা টর্পেডো মাছ (বৈজ্ঞানিক নাম: Sahyadria denisonii) () হচ্ছে ভারতের পশ্চিম ঘাটের দ্রুত প্রবহমান নদী ও খাড়িতে বসবাসকারি একটি মাছের প্রজাতি।Raghavan, R., Philip, S., Ali, A. & Dahanukar, N. (2013): Sahyadria, a new genus of barbs (Teleostei: Cyprinidae) from Western Ghats of India.   Journal of Threatened Taxa, 5 (15): 4932-4938. এটি সাধারণত অ্যাকোয়ারিয়াম ব্যবসায় দেখা যায়।Seriously Fish: Puntius denisonii. Retrieved 26 June 2014.  বিবরণ এদের দেহের আকৃতি অনেকটা টর্পেডোর মত। ৪ থেকে ৫ ইঞ্চি দেহের অধিকারী একুরিয়ামে রাখার মত একটি দারুণ চকচকে মাছ। চোখ থেকে এদের দেহের অর্ধেক পর্যন্ত লাল নিয়ন রঙের দাগটি অত্যন্ত আকর্ষনীয়। আর এদের মাথা থেকে লেজ পর্যন্ত কাল দাগটিও দেখতে সুন্দর। যেটি সবথেকে চোখে পড়ার মত তা হলো এই মাছের পাখনাগুলিতে এবং লেজে হলুদ, লাল, নীল রঙের চমৎকার বর্ণচ্ছটা। ভারতের পশ্চিমের রাজ্য মহারাষ্ট্র, কর্ণাটক এবং কেরালার সমুদ্র উপকূলে এই মাছ বেশি দেখা যায়। এই মাছগুলো দলবদ্ধভাবে চলাফেরা করে।  তথ্যসূত্র  বিষয়শ্রেণী:সিপ্রিনিডি বিষয়শ্রেণী:ভারতের মাছ বিষয়শ্রেণী:ভারতের স্বাদু পানির মাছ
সখিপুর সরকারি কলেজ, টাঙ্গাইল বাংলাদেশের টাঙ্গাইল জেলার সখিপুর উপজেলার অন্তর্গত একটি সরকারি শিক্ষা প্রতিষ্ঠান। এটি ১৯৭২ সালের ১৪ ফেব্রুয়ারি প্রতিষ্ঠা লাভ করে।   ইতিহাস  বঙ্গবীর আব্দুল কাদের সিদ্দিকী -এর নেতৃত্বে এ কলেজটি ১৯৭২ সালে প্রতিষ্ঠিত হয়। বঙ্গবন্ধু শেখ মুজিবুর রহমানের জীবদ্দশায় তার নামানুসারে কলেজটির নামকরণ করা হয় ‘মুজিব কলেজ’। ১৯৭৫ সালে ১৫ আগস্ট বঙ্গবন্ধুকে নৃশংসভাবে হত্যা করা হয়। এই হত্যার প্রতিবাদে আব্দুল কাদের সিদ্দিকী সশস্ত্র সংগ্রামের ডাক দেন ও প্রতিরোধ গড়ে তুলেন। পরে তিনি স্বেচ্ছায় ভারতে নির্বাসন গ্রহণ করেন। তৎকালীন সামরিক জান্তারা কলেজটিতে মিলিটারী ক্যাম্প স্থাপন করে এবং কলেজের কার্যক্রম বন্ধ করে দেয়। পরবর্তীতে ১৯৮০ সালে প্রেসিডেন্ট জিয়াউর রহমান সখিপুর সফরে আসলে সখিপুর কলেজের নামে দুই লক্ষ টাকা বরাদ্দ করেন। বরাদ্দকৃত টাকা উত্তোলনের জন্য ‘মুজিব কলেজ’র স্থলে ‘সখিপুর কলেজ’ নাম ব্যবহার করা হয়। পরবর্তীতে আব্দুস সালাম ফকির সাহেব টাঙ্গাইল জেলা জজ কোর্টে একটি মামলা করেন। ঐ মামলার রায়ের বলে কলেজটির পূর্বের ‘মুজিব কলেজ’ নামটি পুণর্বহাল করা হয়। ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।  উপলব্ধ কোর্স ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস) ব্যাচেলর ডিগ্রি অনার্স কোর্স  রাষ্ট্রবিজ্ঞান   সমাজকর্ম   তথ্যসূত্র    বহিঃসংযোগ   বিষয়শ্রেণী:টাঙ্গাইল জেলার মহাবিদ্যালয় বিষয়শ্রেণী:টাঙ্গাইল জেলার শিক্ষাপ্রতিষ্ঠান
কারওয়ান বাজার মেট্রো স্টেশন হচ্ছে ঢাকা মেট্রোর এমআরটি লাইন ৬ এর একটি মেট্রো স্টেশন। এই স্টেশনটি কাওরান বাজার এলাকায় অবস্থিত। ২০২৩ সালের নভেম্বরে এমআরটি লাইন ৬ এর দ্বিতীয় পর্যায়ের বাণিজ্যিক পরিচালনার জন্য  এটি চালু হওয়ার কথা ছিল। ৩১ ডিসেম্বর ২০২৩ এটি চালু হয়।মেট্রোরেল থামছে শাহবাগ ও কারওয়ান বাজার স্টেশনে, প্রথম আলো, ৩১ ডিসেম্বর ২০২৩  কারওয়ান বাজার মেট্রোরেল শপিংমল হচ্ছে ঢাকা মেট্রোর মালিকানধীন একটি শপিংমল। এটি কারওয়ান বাজার মেট্রো স্টেশন এর ১ম তলায় অবস্থিত। শপিংমলটি এখনও র্নিমাণাধীন রয়েছে।   তথ্যসূত্র   বিষয়শ্রেণী:ঢাকা মেট্রো স্টেশন বিষয়শ্রেণী:এমআরটি লাইন ৬ বিষয়শ্রেণী:২০২৩-এ বাংলাদেশে প্রতিষ্ঠিত
শহীদ আবু সাইদ সুইমিংপুল ২০২৩ সালে প্রতিষ্ঠিত বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি রংপুর নগরীর ইসলামপুরে (হনুমানতলা) শেখ রাসেল স্টেডিয়াম কমপ্লেক্সের অভ্যন্তরে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় রংপুর জেলা ক্রীড়া সংস্থার তত্ত্বাবধায়নে রয়েছে। সক্রীয় হওয়ার পর বালক ও বালিকাদের সাতার প্রশিক্ষণ শুরু হয়।   ইতিহাস   যুব ও ক্রীড়া মন্ত্রণালয় ২০১৯ সালে রংপুর স্টেডিয়াম কমপ্লেক্সে বিশদ সংস্কার ও উন্নয়নের  গণযোগাযোগ কেন্দ্র, ইনডোর স্টেডিয়াম, খেলোয়াড়দের আবাস, সেমিনারে রুম, সভা কক্ষ, প্রেসবক্সে নির্মাণের প্রকল্প শুরু করে। একই প্রকল্পের অধিকতর উন্নয়নের অংশ হিসেবে স্টেডিয়াম কমপ্লেক্সের অভ্যন্তরে সুইমিংপুল নির্মাণ উদ্যোগ নেওয়া হয়। ২০২২ সালের জানুয়ারিতে টেকনিপ কর্পোরেশন প্রকল্পের অন্যান্য স্থাপনার সাথে সুইমিংপুলের নির্মাণ সম্পন্ন হয়। নির্মাণে ১০ কোটি ৬৯ লাখ ৪১ হাজার টাকা ব্যয় হয়। ২০২৩ সালের ২ আগস্ট শেখ রাসেলের নামে সুইমিংপুলের আনুষ্ঠানিক উদ্বোধন করা হয়। ২০২৫ সালের ২৮ মে স্থাপনাটির নাম আবু সাইদের মরনোত্তর সম্মানে পরিবর্তন করা হয়েছে।   কাঠামো  শেখ রাসেল সুইমিংপুল ৫ লেনবিশিষ্ট ২৫ মিটার দীর্ঘ খোলা আকাশের নিচে উন্মুক্ত সুইমিংপুল। পুলের দুইপাশে দোতলা দর্শক গ্যালারি ছাড়া, প্যাভিলিয়ন ও  অভ্যন্তরীণ সীমানাপ্রাচীর আছে। পুলে পানি সরবরাহের জন্য ভূগর্ভস্থ জলাধার, ৬ ইঞ্চি ব্যাসের গভীর নলকূপসহ পানি শোধনাগার যুক্ত আছে।   তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:রংপুর জেলা বিষয়শ্রেণী:রংপুর বিভাগের ভবন ও স্থাপনা বিষয়শ্রেণী:রংপুরের ক্রীড়া অনুষ্ঠানস্থল বিষয়শ্রেণী:২০২৩-এ বাংলাদেশে প্রতিষ্ঠিত
আলেখিনের বন্দুক দাবার এক ধরনের আক্রমণাত্মক ব্যূহ বিশেষ।   ইতিহাস   আলেখিনের বন্দুক বিশ্ব দাবা চ্যাম্পিয়ান আলেকসান্দর আলেখিনের নামানুসারে হয়েছে। ১৯৩০ খ্রিষ্টাব্দে সান রেমোতে তিনি গ্র্যান্ডমাস্টার আরোন নিমজোভিচের বিরুদ্ধে এই পদ্ধতিতে খেলে জয়লাভ করেন।   চাল   আলেখিনের বন্দুকের ধারণাটি হল দুইটি নৌকাকে পরপর একে অপরের পেছনে রেখে তাদের পেছনে মন্ত্রীকে রেখে তিনটি প্রধান শক্তিকে এক সারিতে নিয়ে আসা। এই ধরনের গুটির অবস্থান প্রতিপক্ষের বিরুদ্ধে এক তীব্র আক্রমণের সূচনা করে। কিছু বিরল ক্ষেত্রে দুই নৌকা ও এক মন্ত্রীর বদলে দুই মন্ত্রী ও এক নৌকা এই পদ্ধতিতে সাজানো হয়। Chess Life, December 2008, p. 25; April 2009, p. 6   আলেখিন বনাম নিমজোভিচ   আলেখিন বনাম নিমজোভিচের খেলায় ২৬ নম্বর দানে আলেকসান্দর আলেখিন আলেখিনের বন্দুক অবস্থান রচনা করার মাত্র চার দান পরেই নিমজোভিচ তার আক্রমণ প্রতিরোধ করতে না পেরে পরাজিত হন।  ১. e4 e6 ২. d4 d5 ৩. Nc3 Bb4 ৪. e5 c5 ৫. Bd2 Ne7 ৬. Nb5 Bxd2+ ৭. Qxd2 0–0 ৮. c3 b6 ৯. f4 Ba6 ১০. Nf3 Qd7 ১১. a4 Nbc6 ১২. b4 cxb4 ১৩. cxb4 Bb7 ১৪. Nd6 f5 ১৫. a5 Nc8 ১৬. Nxb7 Qxb7 ১৭. a6 Qf7 ১৮. Bb5 N8e7 ১৯. 0–0 h6 ২০. Rfc1 Rfc8 ২১. Rc2 Qe8? ২২. Rac1 Rab8 ২৩. Qe3 Rc7 ২৪. Rc3 Qd7 ২৫. R1c2 Kf8 ২৬. Qc1 (চিত্র) Rbc8 ২৭. Ba4 b5 ২৮. Bxb5 Ke8 ২৯. Ba4 Kd8 ৩০. h4! h5 ৩১. Kh2 g6 ৩২. g3 (জুগজোয়াং) ১-০   তথ্যসূত্র   বিষয়শ্রেণী:দাবা
আতঙ্ক () শুভম পরিচালিত একটি ভারতীয় বাংলা চলচ্চিত্র । চলচ্চিত্রটি ২০১০ সালে মুক্তি পেয়েছিল ।   কাহিনী  পরমহংস একজন সাধারণ মানুষ যিনি তাঁর পরিবার নিয়েছিলেন এবং দেশভাগের সময় ভারতে এসেছিলেন। তিনি তার পরিবার নিয়ে সীমান্তবর্তী অঞ্চলে থাকতেন। হঠাৎ একটি দুর্ঘটনা তাকে এমন পরিস্থিতিতে ফেলেছিল যে তাকে এলাকার নেতা হতে হয়েছিল। তিনি বড়বাবা নামে পরিচিত হন। তিনি সমান্তরাল প্রশাসনের শাসন করছিলেন। হঠাৎ সেই অঞ্চলটিতে জৈবিক অস্ত্র দ্বারা আক্রমণ করা হয়েছিল। ধর্মীয় মৌলবাদীদের সহায়তায় সন্ত্রাস ছড়িয়ে পড়ে। ইরফান একজন সৎ পুলিশ কর্মকর্তা ।তিনি মামলাটি সমাধানের জন্য অনেক চেষ্টা করেছিলেন কিন্তু তিনি ব্যর্থ হন। প্রত্যেকেই বড়বাবা কে অপরাধী বলে ভেবেছিল কিন্তু তার বিরুদ্ধে কেউ প্রমাণ পায়নি। পরে বড়বাবা উদ্যোগ নেন এবং রাজার সহায়তায় তিনি মূল অপরাধী ভাইরাসকে আবিষ্কার করেছিলেন। কারণ রাজা ভাইরাসের মত একইরকম দেখতে ছিল।   অভিনয়   রঞ্জিত মল্লিক -বড় বাবা/পরমহংস  রচনা বন্দ্যোপাধ্যায়- ঝুমঝুমি  রনিত রায়- রাজা/ভাইরাস/আকিল  পাপিয়া অধিকারী  শ্রীলা মজুমদার- বড় বাবার স্ত্রী/মল্লিকা  বাদশা মৈত্র- পুলিশ অফিসার ইরফান  রমাপ্রসাদ বণিক-রহমান  দুলাল লাহিড়ী- ইরফানের বস  মৃনাল মুখার্জি  অন্তরা বিশ্বাস - ইরফানের প্রেমিকা/ইরফানের বসের মেয়ে  সোহম চক্রবর্তী  প্রেমজিৎ  শুভঙ্কর  জর্জ বেকার  গৌরি শঙ্কর পান্ডা  অমরনাথ মুখার্জী  অরিন্দম ঘোষ  সুখরঞ্জন  আব্বাস   তথ্যসূত্র    বহিঃসংযোগ   ইউটিউবে আতঙ্ক চলচ্চিত্র  বিষয়শ্রেণী:২০১০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
আর্মি মেডিকেল কলেজ (এএমসি) পাকিস্তানের পাঞ্জাবের রাওয়ালপিন্ডিতে অবস্থিত একটি সামরিক মেডিকেল কলেজ।"Army Medical College". Army Medical College · H2RP+968, Abid Majeed Rd, Rawalpindi, Punjab 46000, Pakistan. Retrieved 3 November 2024. এই মেডিকেল কলেজটি পাকিস্তান আর্মি মেডিকেল কর্পসে কমিশন লাভের আগে ক্যাডেটদের চিকিৎসা ও দন্তচিকিৎসা শিক্ষা প্রদান করে।"Lt Gen Nigar Johar becomes first female colonel commandant of Army Medical Corps (graduated from Army Medical College in 1985)". Dawn (newspaper). 26 November 2021. Retrieved 20 March 2023."Over 500 doctors get degrees at CPSP (College of Physicians and Surgeons of Pakistan) convocation". Dawn (newspaper). 27 April 2015. Retrieved 20 March 2023.   তথ্যসূত্র    বহিঃসংযোগ     বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৭-এ পাকিস্তানে প্রতিষ্ঠিত বিষয়শ্রেণী:পাঞ্জাব, পাকিস্তানের মেডিকেল কলেজ
কনট প্লেস হল ভারতের নয়াদিল্লির অন্যতম বৃহৎ আর্থিক, বাণিজ্যিক এবং ব্যবসায়িক কেন্দ্র। এটিকে প্রায়শই সংক্ষেপে সিপি বলা হয়। এখানে বেশ কয়েকটি বিখ্যাত ভারতীয় সংস্থার সদর দপ্তর রয়েছে। জুলাই ২০১৮ অনুসারে, কনট প্লেস বিশ্বের নবম ব্যয়বহুল অফিসের অবস্থান, এখানে প্রতি বর্গফুটের বার্ষিক ভাড়া ১৫৩ মার্কিন ডলার।  নয়াদিল্লির নতুন শহরের প্রধান বাণিজ্যিক অঞ্চলটি, শহরে গর্বের জায়গা দখল করে আছে এবং এটি নয়াদিল্লির শীর্ষ ঐতিহ্যবাহী কাঠামোর মধ্যে গণ্য হয়। এটি লুটিয়েনের দিল্লির দর্শনীয় বস্তু এবং দিল্লির বিশিষ্ট কেন্দ্রীয় ব্যবসাস্থল হিসাবে গড়া হয়েছিল। কনট, স্ট্র্যাথার্নের প্রথম ডিউকের নামানুসারে এটির নামকরণ হয়েছিল। এর নির্মাণ কাজ ১৯২৯ সালে শুরু হয়েছিল এবং ১৯৩৩ সালে সম্পূর্ণ হয়েছিল।  একটি মেট্রো রেলওয়ে স্টেশন নির্মিত হয়েছে, যার নাম রাজীব চক (রাজীব গান্ধীর নামানুসারে)   ইতিহাস  কনট প্লেস নির্মাণের আগে, এটি একটি পার্বত্য অঞ্চল ছিল এবং বাবলা গাছে ভর্তি ছিল। শিয়াল এবং বুনো শূকর ছাড়া এখানে কোন প্রাণী ছিল না। দিল্লির সিভিল লাইনের কাশ্মীরি গেটের বাসিন্দারা সাপ্তাহিক ছুটির দিনে এখানে আসত তিতির শিকারের জন্য।পুরানো দিল্লি থেকে অনেকে এখানে হনুমান মন্দির দেখতে আসত, তারা কেবল মঙ্গলবার এবং শনিবার এসে সূর্যাস্তের আগে ফিরে যেত, কারণ সন্ধ্যা হয়ে গেলে জায়গাটি বিপজ্জনক বলে মনে করা হত।  কনট প্লেস নির্মাণ এবং এর নিকটবর্তী অঞ্চলের উন্নয়নর উদ্দেশ্যে, জায়গাটি পরিষ্কার করার জন্য, মধোগঞ্জ,  জয়সিংহপুর  ও রাজা কা বাজার গ্রামের বাসিন্দাদের উচ্ছেদ করা হয়েছিল। গ্রামগুলি মুঘল যুগ থেকে, শাহজাহানাবাদ বা প্রাচীরযুক্ত দিল্লি (বর্তমানে পুরাতন দিল্লি), এবং দক্ষিণ দিল্লির কুতুব মিনারকে সংযুক্ত করে প্রধান যে রাস্তা, সেই ঐতিহাসিক কুতুব রোডের ওপর অবস্থিত ছিল। বাস্তুচ্যুত মানুষগুলিকে পশ্চিমে করোল বাগে স্থানান্তরিত করা হয়েছিল। করোল বাগ তখন ছিল পাথুরে অঞ্চল, কেবল গাছ এবং বুনো ঝোপঝাড়ে ভর্তি। তবে, তিনটি কাঠামোকে ধ্বংস করা হয়নি। এগুলি হল হনুমান মন্দির, জয়সিংপুরার জৈন মন্দির এবং যন্তরমন্তর।   সেন্ট্রাল পার্কে জাতীয় পতাকা   থাম্ব|সেন্ট্রাল পার্ক, কনট প্লেসে ভারতের জাতীয় পতাকা কনট প্লেসে ত্রিরঙ্গা পতাকা উত্তোলনকারী প্রথম ভারতীয় হলেন পদ্মশ্রী মীর মুশতাক আহমদ, তিনি ছিলেন দিল্লির প্রথম প্রধান নির্বাহী কাউন্সিলর। স্বাধীনতার আগে, যখন কনট প্লেসকে ব্রিটিশ ভারতের প্রাণকেন্দ্র হিসাবে বিবেচনা করা হত, তিনি প্রতি বছর ২৬শে জানুয়ারী সেন্ট্রাল পার্কের ব্যান্ডস্ট্যান্ডে ত্রিরঙ্গা উত্তোলন করতেন। ৭ই মার্চ, ২০১৪ সালে, সবচেয়ে বড় ভারতীয় জাতীয় ত্রিরঙ্গা সেন্ট্রাল পার্কের কেন্দ্রে উত্তোলন করা হয়েছিল (এখন দ্বিতীয় বৃহত্তম), এর মাপ ছিল । যে দণ্ডের উপরে এটি উত্তোলন করা হয় সেটির মাপ ছিল ।   তথ্যসূত্র    বহিঃসংযোগ     বিষয়শ্রেণী:ভারতের কেন্দ্রীয় বাণিজ্যিক এলাকা বিষয়শ্রেণী:দিল্লির পাড়া বিষয়শ্রেণী:ভারতের কেনাকাটা জেলা ও রাস্তা বিষয়শ্রেণী:ভারতের সড়ক জংশন বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:ভারতের চত্বর
র‍্যাপটাইলিওমর্ফা অর্থাৎ 'সরীসৃপের মতো প্রাণী হল' একটি মহাশ্রেণি যাতে অ্যামনিওট এবং সেই টেট্রাপড থাকে যা জীবিত উভচরদের (লিসামফিবিয়ান) তুলনায় অ্যামনিওটের সাথে আরও সাম্প্রতিক সাধারণ পূর্বপুরুষকে ভাগ করে। এটিকে মিশেল লরিন (২০০১) এবং ভ্যালিন এবং লরিন (২০০৪) দ্বারা সংজ্ঞায়িত করা হয়েছিল সবচেয়ে বড় মহাশ্রেণি হিসাবে যার মধ্যে হোমো সেপিয়েন্স অন্তর্ভুক্ত রয়েছে।    শ্রেণিবিভাগ  র‍্যাপটাইলিওমর্ফা সরীসৃপ, পাখি, স্তন্যপায়ী, এম্বোলোমারি, ডাইডেক্তোমর্ফা, ক্রনিওসকিয়া, সেইমরিয়ামর্ফা, পেলিকোসর এবং থেরাপসিডকে শ্রেণিবিন্যাস করতে পারে।    তথ্যসূত্র   বিষয়শ্রেণী:রেপ্টিলিওমর্ফ
ফাতিমা খামিস সালেম খালফান আল মাজরুই সংযুক্ত আরব আমিরাতের একজন কূটনীতিক। ১২ জানুয়ারী, ২০১৭-এ, তিনি সংযুক্ত আরব আমিরাত থেকে ডেনমার্কে প্রথম মহিলা রাষ্ট্রদূত হন।  ২০০৬ সালে তিনি ফেডারেল ন্যাশনাল কাউন্সিলে প্রবেশকারী মহিলাদের প্রথম দলের একজন ছিলেন, যখন তিনি আইনসভায় নিযুক্ত হন। Woman & The Parlament United Arab Emirates   তথ্যসূত্র   বিষয়শ্রেণী:রাজনীতিতে আমিরাতি নারী বিষয়শ্রেণী:সংযুক্ত আরব আমিরাতের রাষ্ট্রদূত বিষয়শ্রেণী:আমেরিকান বিশ্ববিদ্যালয়ের প্রাক্তন শিক্ষার্থী বিষয়শ্রেণী:সংযুক্ত আরব আমিরাতের নারী রাষ্ট্রদূত বিষয়শ্রেণী:জীবিত ব্যক্তি
খান্দারপাড় ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।   অবস্থান ও সীমানা- খান্দারপাড়া ইউনিয়নের আয়তন ৪.৫ বর্গ কিলোমিটার।    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :89%  শিক্ষা প্রতিষ্ঠান: ১। প্রাথমিক বিদ্যালয়- ০৯টি, ২। উচ্চ মাধ্যমিক ৩টি, ৩। দাখিল মাদ্রসা-২টি, ৪। ফাজিল মাদ্রসা- ১টি,৫। মহিলা মাদ্রসা-১টি,  ৬। হাফেজিয়া মাদ্রসা- ৬টি,   দর্শনীয় স্থান    উল্লেখযোগ্য ব্যক্তিত্ব  ১. অধ্যাপক রমেশচন্দ্র মজুমদার ( আর সি মজুমদার) - বিখ্যাত ইতিহাসবিদ ও ঢাকা বিশ্ববিদ্যালয়ের উপাচার্য।রমেশচন্দ্র মজুমদার   জনপ্রতিনিধি  বর্তমান চেয়ারম্যান- ক্রমিকনামমেয়াদচেয়ারম্যানের নামদায়িত্বকালমোবাইল নংভাঃ ইমারত শেখ২০২৪- চলমান০১৭৯২৪৮৩৯০৯ +প্রাক্তন চেয়ারম্যানগণের তালিকাক্রমিকনামমেয়াদচেয়ারম্যানের নামদায়িত্বকালমোবাইল নংজনাব আব্দুল হান্নান মুন্সী১০-০২-৭৩  -  ০৯-০২-৭৭ইং০১৭১১১-৭২৩২৯জনাব হাসমত আলী মল্লিক১৯৭৭ - ১৯৮১ ইং০১৭২৬৬৪৭২৬৯জনাব শাহিদুল ইসলাম মুন্সী১৯৮২ - ১৯৯৬ ইং০১৭১২৫৬২২৭৪জনাব শাহিদুল ইসলাম মুন্সী১৯৯৭ - ২০০২ ইং০১৭১২৫৬২২৭৪জনাব হাসমত আলী মল্লিক২০০৩ - ২০১১ ইং০১৭২৬৬৪৭২৬৯জনাব শাহিদুল ইসলাম মুন্সী২০১১ - ২০১৬ খিঃ।০১৭১২৫৬২২৭৪সাব্বির খান২০১৬- ২০২১০১৭১৪১০৩৮৯৪সাব্বির খান২০২১-২০২৪০১৭১৪১০৩৮৯৪   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:মুকসুদপুর উপজেলার ইউনিয়ন
উসমানীয় সাম্রাজ্যের এই অ্যাডমিরালরা হলেন সিনিয়র নৌ অফিসারThe Ottoman rank reis could refer either to captains or admirals. ( বা ) কাপুদান পাশা ছাড়া উসমানীয় সাম্রাজ্যের নৌবহরের প্রধান অ্যাডমিরাল ছিলেন।   কামাল রেইস (সি. ১৪৫১ - ১৫১১)  পিরি রেইস (১৪৬৫/৭০-১৫৫৩)  অরুশ রেইস (আনু. ১৪৭৪-১৫১৮)  তুরগুত রেইস (১৪৮৫ - ২৩ জুন ১৫৬৫)  সৈয়দ আলী রেইস (১৪৯৮-১৫৬৩)  কুরতোগলু হিজির রেইস (১৬ শতক)  আইদিন রেইস (মৃত্যু ১৫৩৫)  মুরাত রেইস (আনু. ১৫৩৪-১৬০৯)  ইবুবেকির পাশা (১৬৭০ – ১৭৫৭/১৭৫৮)  হাসান রামি পাশা (১৮৪২-১৯২৩)   আরো দেখুন    কাপুদান পাশা  কাপুদান পাশাদের তালিকা   তথ্যসূত্র    তালিকা বিষয়শ্রেণী:অ্যাডমিরালের তালিকা
খড়ি বোলি,Devanagari: ,  ; lit. 'standing dialect' বা খাড়া বুলি, যা খড়ি, দেহলবী হিন্দি ও কৌরবী হিন্দি (, ) নামেও পরিচিত একটি মর্যাদাপূর্ণ হিন্দুস্থানি উপভাষা। এই উপভাষাটিকেই প্রমিত হিন্দি এবং উর্দু ভাষার ভিত্তি হিসেবে বিবেচনা করা হয়। বর্তমানে এই ভাষা দুইটি যথাক্রমে ভারত ও পাকিস্তানের দাপ্তরিক ভাষা হিসেবে স্বীকৃত  তথ্যসূত্র  বিষয়শ্রেণী:হিন্দি বিষয়শ্রেণী:প্রমিত ভাষা বিষয়শ্রেণী:ভারতীয় শব্দ ও বাক্যাংশ
আবু লেইছ মো. মুবিন চৌধুরী (১৯৩১ - ২৭ ডিসেম্বর ২০১৩) ছিলেন বাংলাদেশের একজন রাজনীতিবিদ। তিনি হবিগঞ্জ-৩ আসনের সংসদ সদস্য ছিলেন।  প্রাথমিক জীবন আবু লেইছ মো. মুবিন চৌধুরী ১৯৩১ সালে হবিগঞ্জের শায়েস্তানগরে জন্মগ্রহণ করেন।  রাজনৈতিক জীবন মুবিন চৌধুরী হবিগঞ্জ জেলা পরিষদের চেয়ারম্যান ছিলেন।  ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-৩ আসন থেকে সংসদ সদস্য মনোনীত হন।  তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-৩ আসন থেকে সংসদ সদস্য নির্বাচিত হন।  ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে হবিগঞ্জ-৩ আসন থেকে সংসদ সদস্য নির্বাচিত হন। ২০০০ সালে তিনি পরিকল্পনা মন্ত্রণালয় সম্পর্কিত সংসদীয় স্থায়ী কমিটির সদস্য মনোনীত হন।  ২০০১ সালে বিএনপিতে যোগদিয়ে তিনি ২০০১ সালের অষ্টম জাতীয় সংসদ নির্বাচনে হবিগঞ্জ-৩ আসন থেকে বাংলাদেশ জাতীয়তাবাদী দলের প্রার্থী হিসেবে আওয়ামী লীগের শাহ এএমএস কিবরিয়ার কাছে হেরে যান। কিন্তু কিবরিয়ার মৃত্যুর পর ২৫  এপ্রিল ২০০৫ সালের উপনির্বাচনে হবিগঞ্জ-৩ আসন থেকে তিনি বিএনপির প্রার্থী হিসেবে সংসদ সদস্য নির্বাচিত হন।  তিনি ২০০৮ সালের নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে হবিগঞ্জ-৩ আসন থেকে আওয়ামী লীগের আবু জহিরের কাছে পরাজিত হন।  মৃত্যু ২০১৩ সালের ২৭ ডিসেম্বর হবিগঞ্জ শহরের শায়েস্তানগরের বাসায় হৃদরোগে আক্রান্ত হয়ে মৃত্যুবরণ করেন। ২৮ ডিসেম্বর হবিগঞ্জ ঈদগাহ মাঠে জানাজা শেষে শায়েস্তানগর কবরস্থানে দাফন করা হয়।    পারিবারিক জীবন  মুবিন চৌধুরী বিবাহিত ছিলেন এবং তার ৩ ছেলে সন্তান।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৩-এ মৃত্যু বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য
টেসা শার্লট র‍্যাম্পলিং ওবিই (জন্ম ৫ ফেব্রুয়ারি ১৯৪৬) হলেন একজন ইংরেজ অভিনেত্রী, মডেল, ও গায়িকা। তিনি ইংরেজি, ফরাসি ও ইতালিয় ভাষার ইউরোপীয় আর্টহাউজ চলচ্চিত্রে অভিনয়ের জন্য সুপরিচিত। সুইঙ্গিং সিক্সটিজের আইকন র‍্যাম্পলিং মডেল হিসেবে তার কর্মজীবন শুরু করেন এবং পরবর্তী কালে ফ্যাশন আইকন হয়ে ওঠেন।  ১৯৬৬ সালে তিনি লিন রেডগ্রেভের সাথে জর্জি গার্ল চলচ্চিত্রে মেরেডিথ চরিত্রে কাজ করেন। অচিরেই তিনি ফরাসি ও ইতালিয় আর্টহাউজ চলচ্চিত্রে কাজ শুরু করেন, তন্মধ্যে উল্লেখযোগ্য হল লুচিনো ভিসকন্তির দ্য ডেমড (১৯৬৯) ও লিলিয়ানা কাভানি'র দ্য নাইট পোর্টার (১৯৭৪)। তিনি এরপর জারদজ (১৯৭৪), ফেয়ারওয়েল, মাই লাভলি (১৯৭৫), উডি অ্যালেনের স্টারডাস্ট মেমোরিজ (১৯৮০), পল নিউম্যানের বিপরীতে দ্য ভারডিক্ট (১৯৮২), লং লিভ লাইফ (১৯৮৪), ম্যাক্স, মোন আমুর (১৯৮৬), অ্যাঞ্জেল হার্ট (১৯৮৭), ও দ্য উইংস অব দ্য ডাভ (১৯৯৭)। ২০০২ সালে তিনি ক্যাবারে ধারার অ্যাজ আ ওম্যান নামে একটি অ্যালবাম রেকর্ড করেন।  চারবার সেজার পুরস্কার মনোনীত র‍্যাম্পলিং ২০০১ সালে সম্মানসূচক সেজার লাভ করেন এবং ২০০২ সালে ফ্রান্স সরকার কর্তৃক লেজিওঁ দনরে ভূষিত হন। শিল্পকলায় তার অবদানের জন্য ২০০০ সালে তিনি অফিসার অব দি অর্ডার অব দ্য ব্রিটিশ এম্পায়ারে ভূষিত হয়। ২০১৫ সালে তিনি ইউরোপিয়ান ফিল্ম অ্যাওয়ার্ডস থেকে আজীবন সম্মাননা পুরস্কার লাভ করেন। একই বছর তিনি ফরাসি ভাষায় তার আত্মজীবনী কোয়া জ্য স্যুই (আমি কে) প্রকশ করেন। তিনি পরে এটি ইংরেজি ভাষার অনুবাদ করেন এবং ২০১৭ সালের মার্চ মাসে হু অ্যাম আই নামে প্রকাশ করেন।  প্রারম্ভিক জীবন র‍্যাম্পলিং এসেক্সের স্টারমারে জন্মগ্রহণ করেন। তার মাতা ইসাবেল অ্যান (বিবাহপূর্ব গুরটিন; ১৯১৮-২০০১) ছিলেন একজন চিত্রকর, এবং পিতা গডফ্রি র‍্যাম্পলিং (১৯০৯-২০০৯) ছিলেন অলিম্পিক স্বর্ণপদক প্রাপক ও ব্রিটিশ সেনা কর্মকর্তা। শার্লট তার শৈশবের অধিকাংশ সময় কাটান জিব্রাল্টর, ফ্রান্স ও স্পেনে। ১৯৬৪ সালে তারা সপরিবারে যুক্তরাজ্যে ফিরে আসেন।  তিনি ভার্সাইয়ের আকাদেমি জান দার্ক ও ইংল্যান্ডের হার্টফোর্ডশায়ারের বুশির বোর্ডিং স্কুল সেন্ট হিল্ডাস স্কুলে পড়াশোনা করেন। তার বড় বোন সারা ১৯৬৬ সালে ২৩ বছর বয়সে আত্মহত্যা করেন। তিনি ও সারা খুবই ঘনিষ্ঠ ছিলেন এবং কিশোর বয়সে তারা একত্রে ক্যাবারে নৃত্যে অংশগ্রহণ করতেন।  তথ্যসূত্র  বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ নারী মডেল বিষয়শ্রেণী:ইংরেজ পপ সঙ্গীতশিল্পী বিষয়শ্রেণী:এসেক্সের অভিনেত্রী বিষয়শ্রেণী:অস্ট্রেলিয়ায় ইংরেজ প্রবাসী বিষয়শ্রেণী:ইতালিতে ইংরেজ প্রবাসী বিষয়শ্রেণী:ফ্রান্সে ইংরেজ অভিবাসী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:স্পেনে ইংরেজ প্রবাসী বিষয়শ্রেণী:ফরাসি ভাষার সঙ্গীতশিল্পী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:লেজিওঁ দনর প্রাপক বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:শ্রেষ্ঠ অভিনেত্রী বিভাগে রৌপ্য ভল্লুক বিজয়ী বিষয়শ্রেণী:সম্মানসূচক স্বর্ণ ভল্লুক প্রাপক বিষয়শ্রেণী:সম্মানসূচক সেজার প্রাপক বিষয়শ্রেণী:প্যারিসের অভিনেত্রী বিষয়শ্রেণী:ব্রিটিশ টেলিভিশন অভিনেত্রী
কভেন্ট্রি, ওরচেস্টার এবং ওয়ারউইকের জন ওয়েস্টন (মৃত্যু ১৪৩৩), ছিলেন একজন ইংরেজ রাজনীতিবিদ।  তিনি ১৪০৪, ১৪০৬, ১৪১০ এবং ১৪১১ সালের জানুয়ারিতে ওয়ারউইকের জন্য ইংল্যান্ডের পার্লামেন্টের সদস্য (এমপি) ছিলেন, ১৪১০ সালে ওরচেস্টারের জন্য, মে ১৪১৩ সালে, নভেম্বর ১৪১৪, ১৪১৫ এবং ১৪১৯ সালে এবং ১৪২০ সালে ওরচেস্টারশায়ারের জন্য।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪২০ বিষয়শ্রেণী:ইংল্যান্ডের সংসদ সদস্য ১৪১৯ বিষয়শ্রেণী:ইংল্যান্ডের সংসদ সদস্য ১৪১৫ বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য মে ১৪১৩ বিষয়শ্রেণী:ইংল্যান্ডের সংসদ সদস্য ১৪১০ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:১৪৩৩-এ মৃত্যু বিষয়শ্রেণী:১৪শ শতাব্দীতে জন্ম বিষয়শ্রেণী:ওয়ারউইকের ইংল্যান্ডের সংসদ সদস্য বিষয়শ্রেণী:ওরচেস্টারের ইংল্যান্ডের সংসদ সদস্য বিষয়শ্রেণী:ওরচেস্টারশায়ারের ইংল্যান্ডের সংসদ সদস্য
দশম গ্রন্থ (গুরুমুখী: ਦਸਮ ਗ੍ਰੰਥ) হলো বিভিন্ন কাব্য সংগ্রহ যা গুরু গোবিন্দ সিং কর্তৃক সংগৃহীত।Dasam Granth, Encyclopædia Britannica, pages 2, 67 এই গ্রন্থটি আদি গ্রন্থ গুরু গ্রন্থ সাহিবের  সমতুল্য মর্যাদা পেতো অষ্টাদশ ও উনবিংশ শতাব্দীতে এবং একই মঞ্চে পাশাপাশি রাখা হতো।Pashaura Singh, Sikh Formations, 2015 Vol. 11, Nos. 1–2, 108–132, http://dx.doi.org/10.1080/17448727.2015.1032149 ঔপনিবেশিক যুগে দশম গ্রন্থ তার অবস্থান হারায় যখন সংস্কারবাদী সিং সভা আন্দোলনের পণ্ডিতরা পুরাণের কাহিনী বা শ্রী চারিত্রোপাখ্যানের ('Tales of Deceit') বিশাল সংগ্রহকে প্রাসঙ্গিক করতে ব্যর্থ হন।  পাঠ্যটির আদর্শ সংস্করণে ১,৪২৮ পৃষ্ঠায় ১৭,২৯৩টি শ্লোক সহ ১৮টি বিভাগ রয়েছে। এগুলোর বেশিরভাগই ব্রজ ভাষায় (পুরাতন পশ্চিমী হিন্দি) স্তোত্র ও কবিতার আকারে সাজানো আছে, কিছু অংশ অবধি, পাঞ্জাবী, হিন্দি এবং ফার্সী ভাষায়। আওরঙ্গজেবকে লেখা গুরু গোবিন্দ সিং-এর চিঠি - জাফরনামা এবং হিক্কাইতান - পার্সিয়ান বর্ণমালায় লেখা ব্যতীত স্ক্রিপ্টটি প্রায় পুরোটাই গুরুমুখী ভাষায় লেখা।, pp. 53–54 দশম গ্রন্থে হিন্দু ধর্মগ্রন্থগুলো থেকে স্তোত্র রয়েছে, যাতে দেবী দুর্গা হিসাবে নারীর পুনরুত্থান বর্ণিত, একটি আত্মজীবনী, মুঘল সম্রাট আওরঙ্গজেবকে লেখা চিঠি, সেইসাথে যোদ্ধাদের শ্রদ্ধাপূর্ণ আলোচনা এবং ধর্মতত্ত্ব বিষয়ক বর্ণনা। সমসাময়িক যুগে নির্মলা শিখদের মধ্যে ধর্মগ্রন্থটি সম্পূর্ণরূপে পঠিত হয়। এর কিছু অংশ জনপ্রিয় হিন্দু পুরাণ থেকে পুনরুদ্ধার করা হয়েছে, সাধারণ মানুষের সুবিধার জন্য, যাদের তখনকার হিন্দু গ্রন্থে প্রবেশাধিকার ছিল না। দশম গ্রন্থের রচনাগুলির মধ্যে রয়েছে জাপ সাহিব, তব-প্রসাদ সাভাইয়ি এবং কাবিয়ো বাচ বেন্টি চৌপাই যা নিতনেম বা প্রতিদিনের প্রার্থনার অংশ এবং খালসা শিখদের অমৃত সঞ্চার বা দীক্ষা অনুষ্ঠানের অংশ। ১৮শ শতকের মাঝামাঝি জাফরনামা এবং হিকায়াত একটি ভিন্ন শৈলী এবং বিন্যাসে এর সাথে যুক্ত হয়। অন্যান্য পাণ্ডুলিপিতে পাটনা বীর এবং মানি সিং ভালি বীর অন্তর্ভুক্ত বলে জানা যায় যেগুলি ১৮শ শতকের মাঝামাঝি থেকে শেষের দিকে উদ্ভূত হয়েছিল। এই পাণ্ডুলিপিগুলির মধ্যে এমন লেখা রয়েছে যা সমসাময়িক যুগে বেশিরভাগ শিখদের দ্বারা প্রশ্ন করা হয়, যেমন উগ্রাদন্তি এবং ভাগৌতি অস্তোতার।   আরও দেখুন   দশম গ্রন্থের ইতিহাস;  সারব্লোহ গ্রন্থ;  গুরু গোবিন্দ সিং;  গুরু গ্রন্থ সাহিব।   টীকা    তথ্যসূত্র    বহিঃসংযোগ   দশম গ্রন্থের সাথে সম্পর্কিত  Dasam Granth website Debating the Dasam Granth, Christopher Shackle (2012) Framing the Dasam Granth Debate: Throwing the Baby with the Bath Water, Pashaura Singh (2015) Presence and Absence: Constructions of Gender in Dasam Granth Exegesis, Robin Rinehart (2019) Read Ugardanti & Translation Online Sri Dasam Granth Sahib: Questions and Answers: The book on Sri Dasam Granth Sahib  Tav Prasad Savaiye Bani in Punjabi Tav Prasad Savaiye Bani in Hindi Exegesis on Bachitar Natak on dasamgranth.in  Manuscripts of Dasam Granth Hemkunt Analysis of Bichitra Natak    বিষয়শ্রেণী:ভারতীয় ধর্মপাঠ্য বিষয়শ্রেণী:শিখ ধর্মগ্রন্থ বিষয়শ্রেণী:১৮শ শতাব্দীর পাণ্ডুলিপি
পশ্চিম মধ্য রেল ভারতীয় রেলওয়ের ১৮টি জোনের মধ্যে একটি, ১ এপ্রিল ২০০৩-এ অস্তিত্ব লাভ করে। এটির সদর দপ্তর জবলপুরে। কেন্দ্রীয় রেলওয়ে থেকে ভোপাল বিভাগ এবং জবলপুর বিভাগ নামে দুটি বিভাগ এবং পশ্চিম রেলওয়ের কোটা বিভাগ নামে একটি বিভাগ নিয়ে এটি তৈরি করা হয়েছিল। WCR জোন  ভারতের পশ্চিম মধ্য অঞ্চলে রেল রুট কভারেজ প্রদান করে। তার রুট অধিকাংশই মধ্যপ্রদেশ এবং রাজস্থান রাজ্যের মধ্যে। উত্তরপ্রদেশ রাজ্যের একটি খুব সামান্য অংশ আছে।   ইতিহাস  ১ এপ্রিল ২০০৩-এ, মধ্য রেল (CR) এর জবলপুর ও ভোপাল এর সাথে পশ্চিম রেল (WR) এর কোটা বিভাগ যোগ করে পশ্চিম মধ্য রেল (WCR) তৈরী হয়েছে।   এখতিয়ার  অঞ্চলটি পূর্ব ও মধ্য মধ্যপ্রদেশ, দক্ষিণ উত্তর প্রদেশ এবং উত্তর -পূর্ব রাজস্থান রাজ্যে পরিবেশন করে। এটিতে তুগলকাবাদ (TKD) লোকোমোটিভ শেড রয়েছে, যা WCR-এর কোটা বিভাগের অন্তর্গত কিন্তু উত্তর রেলওয়ে অঞ্চলে অবস্থিত। WCR মথুরায় উত্তর রেল, পশ্চিম রেলওয়ে নাগদায়, উত্তর পশ্চিম রেলওয়ে চিতোরগড়ে, সেন্ট্রাল রেলওয়ে খান্ডোয়া এবং ইটারসিতে, উত্তর সেন্ট্রাল রেলওয়ে বিনা এবং মানিকপুরে, দক্ষিণ পূর্ব সেন্ট্রাল রেলওয়ে কাটনিতে এবং পূর্ব সেন্ট্রাল রেলওয়ে সিঙ্গারোলি স্টেশনে মিলিত হয়।   বিভাগ  পশ্চিম মধ্য রেলওয়ে জোনে ৩টি বিভাগ রয়েছে;   জবলপুর রেলওয়ে বিভাগ  ভোপাল রেলওয়ে বিভাগ  কোটা রেলওয়ে বিভাগ   লোকো শেড  ডব্লিউসিআর-এ পাঁচটি লোকো শেড রয়েছে।   ইলেকট্রিক লোকো শেড, তুঘলকাবাদ  ইলেকট্রিক লোকো শেড, ইটারসি  ইলেকট্রিক লোকো শেড, নিউ কাটনি  ডিজেল লোকো শেড, নিউ কাটনি  ডিজেল লোকো শেড, ইটারসি   পর্যটক স্থান  নিম্নলিখিত পর্যটকদের আগ্রহের জায়গাগুলি WCR এর রেল রুটে অবস্থিত:   বান্ধবগড় জাতীয় উদ্যান,  ভোজপুর,  রণথম্ভোর জাতীয় উদ্যান,  ভরতপুর,  জবলপুর,  সাঁচি,  ভীমবাইথকা, কানহা জাতীয় উদ্যান,  শিবপুরী জাতীয় উদ্যান, ভোপাল,  কোটা,  বিদিশা,  বুন্দি,  পাচমড়ি,  পেঞ্চ টাইগার রিজার্ভ,  পান্না জাতীয় উদ্যান ও  মাইহার   আরও দেখুন    অল ইন্ডিয়া স্টেশন মাস্টার্স অ্যাসোসিয়েশন (AISMA)  মধ্যপ্রদেশে রেল পরিবহন   তথ্যসূত্র    বহিঃসংযোগ    পশ্চিম মধ্য রেলওয়ে ওয়েবসাইট  বিষয়শ্রেণী:২০০৩-এ ভারতে প্রতিষ্ঠিত বিষয়শ্রেণী:ভারতীয় রেলের অঞ্চল